
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (14.200,00) δέκα τεσσάρων χιλιά¬ 
δων διακοσίων τετραγωνικών μέτρων στη θέση «Αλευροπάρι» 
κοινότητας Χλωμοτιανών Νομού Κέρκυρας .'. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 


βρίσκεται εντός του ρυμοτομικού σχεδίου Αθηνών . 2 

[■κρίση μεταφοράς συντελεστή δόμησης διατηρητέου κτιρίου που 
βρίσκεται εντός του ρυμοτομικού σχεδίου Δήμου Κηφισιάς (Ν. 
Αττικής) .. 3 


ΑΠΟΦΑΣΕΙΣ 

Καθορισμός χρήσεων των καταστημάτων του ισογείου των περιμε¬ 
τρικών κτιρίων του κτιριακού συγκροτήματος του Αρσάκειου, 
της στοάς του «Ορφέα» και της νέας στοάς . 4 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΔΑ/1123 (1) 

Κήρυξη αναδασωτέας έκτασης (14.200,00) δέκα τεσσάρων χιλιάδων 
διακοσίων τετραγωνικών μέτρων στη θέση «Αλευροπάρι» κοινότη¬ 
τας Χλωμοτιανών Νομού Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις για διοικητική αποκέντρωση (Ν. 3200/55) όπως 
τροποποιήθηκε και συμπληρώθηκε μεταγενέστερα με το Ν.Δ. 532/70. 


2. Το άρθρο 117 του Συντάγματος. 

3. Τις διατάξεις του Ν. 998/79 «Περί Προστασίας των δασών κ.λπ. 
και ειδικότερα: 

α) του άρθρου 41 παρ. 1, β) του άρθρου 38 παρ. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80, γ) 164836/3163/10.8.81 και 
δ) 167606/3282/20.8.81. 

5. Την αριθ. ΔΔ/873/7.4.92 εισήγηση της Δ/νσης Δασών Κέρκυ¬ 
ρας με την οποία προτείνεται η κήρυξη της παραπάνω Δημοσίας Δασι¬ 
κής έκτασης ως αναδασωτέας επειδή καταστράφηκε η δασική βλά¬ 
στηση αειφύλλων πλατυφύλλων (πουρνάρι, κουμαριά, ρείκι, ασπάλαθος 
κ.λπ.) από εκχέρσωση που έγινε κατά το χρονικό διάστημα από 
1.2.1992 έως στις 30.4.1992, αποφασίζουμε: 

Κηρύσσουμε αναδασωτέα, με σκοπό την επαναδημιουργία με φυσική 
αναγέννησή της καταστραφείσης από παράνομη εκχέρσωση δασικής 
βλάστησης αειφύλλων πλατυφύλλων (πουρνάρι, κουμαριά, ασπάλαθος 
κ.λπ.) που έγινε το χρονικό διάστημα από 1.2.1992 έως 30.4.1992 
προς διατήρηση του δασικού χαρακτήρα της έκτασης, έτσι ώστε να απο¬ 
κλεισθεί η διάθεσή της για άλλο σκοπό. 

Την παραπάνω δημόσια δασικού χαρακτήρα έκταση, εμβαδού 
14.200,00 δέκα τεσσάρων χιλιάδων διακοσίων τετρ. μέτρων που βρί¬ 
σκεται στη θέση «Αλευροπάρι» περιοχή κοινότητας Χλωμοτιανών Νο¬ 
μού Κέρκυρας, προσδιορίζεται από τα στοιχεία Α-Β-Γ-Δ-Ε-Ζ-Η- 
θ - I - Κ - Λ - Μ - Ν - Α και έχει όρια: 

Ανατολικά: Με δάσος από πουρνάρι και χωράφι. 

Δυτικά: Με δάσος από πουρνάρι. 

Βόρεια: Με ελαιόκτημα. 

Νότια: Με αγροτικό δρόμο. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 8 Μαΐόυ 1992 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 











5258 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 



■ϊ' 

ο 


5 

3 

Μ 


α 

15 

2 


4-1 


οΗ 



Η - 

Ο- .5 
ο- β 

- * 


Ο' Ο- 

φ *: 

«I ·3 
«- ο 

Ο. 


ο· 

ο- 



α 


α. 

2 Ο 
ο. 


* VI 




56.· 

«Π 


ΙΝ 

«Ο 


δ 

•«5 

Ο 

<Μ 





ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


5259 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α’ 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 154), 
όπως τροποποιήθηκε με το υπ’ αριθμόν 367/1987 Π. Δ/γμα (Α 
163). 

4. Τις διατάξεις του άρθρου 23 παρ. 1 (εδ. ιδ') του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημ. Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β' 702). 

6. Την 1174/29.10.1991 πράξη συναίνεσης, ενώπιον της συμβο¬ 
λαιογράφου Αθηνών Αντιόπης Ν. Κυρούση των Ιωάννη Κ. Χρηστίδη, 
Διονυσίας I. Χρηστίδου και Δημητρίου X. Σωτηρόπουλου αποκλειστι¬ 
κών κυρίων του παρακάτω περιγραφομένου ακινήτου. 

7. Την από 8.5.1991 (αριθ. πρωτ. 29465) αίτηση των Ιωάννη Κ. 
Χρηστίδη, Διονυσίας I. Χρηστίδου και Δημητρίου X. Σωτηρόπου¬ 
λου. 

8. Την κατόπιν αυτοψίας της υπομηχανικού Χριστοφίλου Νικολέτ- 
τας, επιβεβαίωση των εμπλεκομένων στον υπολογισμό του” μεταφερό- 
μενου συντελεστή δόμησης στοιχείων του ακινήτου που βρίσκεται εντός 
του ρυμοτομικού σχεδίου Αθηνών επί της οδού Αριστομένους 58. 

9. Την 516/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

10. Την 31570/17.2.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 


τεχνικής μελέτης με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου Αθηνών επί 
της οδού Αριστομένους 58 και έχει χαρακτηριστεί ως διατηρητέο με την 
58858/4091/1989 (Δ’ 560) απόφαση του Υπουργού Περιβάλλοντος, 
Χωροταξίας και Δημοσίων Έργων και του οποίου την αποκλειστική κυ¬ 
ριότητα έχουν οι παραπάνω συναινούντες στην μεταφορά του συντελε¬ 
στή δόμησης Ιωάννης Κ. Χρηστίδης, Διονυσία I. Χρηστίδου και Δημή- 
τριος X. Σωτηρόπουλος όπως το βαρυνόμενο ακίνητο φαίνεται με στοι¬ 
χεία Α, Β, Γ, Δ, Ε, Ζ, Η, Α στο σχετικό πρωτότυπο διάγραμμα σε κλί¬ 
μακα 1:100 που θεωρήθηκε από τον Προϊστάμενο της Δ/νσης Τοπο¬ 
γραφικών Εφαρμογών με την 58322/1992 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 250,31 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,6. 

δ. Δομήσιμες επιφάνειες που αντιστοιχούν σ’ αυτό: 250,31 τ.μ. επί 
3,6 = 901,11 τ.μ. 

ε. Δομημένη επιφάνεια: 562,935 τ.μ. 

στ. Μεταφερόμενες δομήσιμες επιφάνειες: 338,175 τ.μ. (901,11 - 
562,935) = 338,175 τ.μ. από ορόφους. 

Άρθρο 2 

Εγκρίνεται"η χορήγηση τίτλου μεταφοράς συντελεστή δόμησης στο 
όνομα των Ιωάννη Κ. Χρηστίδη, Διονυσίας I. Χρηστίδου και Δημητρίου 
X. Σωτηρόπουλου για εμβαδόν 338,175 τ.μ. από ορόφους. 

Άρθρο 3 

·. Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ερνο: μεχαψορα ουνχεΧεοχου δομησεως 

διατηρητέου τριοροφου χχηριου 


αρισχομενους 58 
δήμου αδένας οχ 76 


μεΑετηΙες, Γ. ΠΕΤΡΟΥΛΑ! 

αριιτεκιονας 

Π. ΜΗΤΡΟΠ ΟΥΛΟί 


Γ- ΚΟΝΤΟΣ 

μ.. «Ακκτρ/γο»; 

Οεμα σχεβιου: 


ΜΕΛΕΤΗ ΑΡΧΙΤΕΚΤΟΝΙΚΟΝ 


γενικό τοπογραφικο 

Α.ι 


κΑιμακεςι 1*200 


1:500 









5262 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Έγκριση μεταφοράς συντελεστή δόμησης διατηρητέου κτιρίου που βρί¬ 
σκεται εντός του ρυμοτομικού σχεδίου Δήμου Κηφισιάς (Ν. Αττι- 

κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 154), 
όπως τροποποιήθηκε με το υπ’ αριθμόν 367/1987 Π. Δ/γμα (Α 
163). 

4. Τις διατάξεις του άρθρου 23 παρ. 1 (εδ. ιδ ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημ. Έργων «Καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων Χρήστου Κατσιγιάννη» (Β’ 702). 

6. Την 4008/7.10.1991 δήλωση συναίνεσης ενώπιον της συμβο¬ 
λαιογράφου Αμαρουσίου Καλλιρρόης Κουνέλη - Στάμου, των α) Λορε- 
λάης συζ. Δημητρίου Δούση το γένος Εμμανουήλ - Εμμανουήλ και β) 
Μαρίας συζ. Γεωργίου Χατζητόλιου το γένος Δημητρίου Δούση, εχου- 
σών την αποκλειστική κυριότητα του παρακάτω περιγραφομένου ακινή¬ 
του. 

7. Την 389/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 31849/27.2.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης. 

9. Την κατόπιν αυτοψίας της υπαλλήλου Τασιοπούλου - Μακρή, αρ- 
χιτέκτονος, επιβεβαίωση των εμπλεκομένων στον υπολογισμό του με- 
ταφερόμενου συντελεστή δόμησης στοιχείων του ακινήτου που βρίσκε¬ 
ται εντός του ρυμοτομικού σχεδίου του Δήμου Κηφισιάς (Ν. Αττικής) 


και επί της οδού Ραγκαβή αρ. 18, με πρόταση του Υφυπουργού Περι¬ 
βάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου) που βρίσκεται εντός του ρυμοτομικού σχεδίου Δήμου Κηφισιάς 
(Ν. Αττικής) επί της οδού Ραγκαβή αρ. 18 και έχει χαρακτηριστεί ως 
διατηρητέο με την οικ. 73042/6296/17.11.1987 απόφαση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων (Δ' 1170) και του οποίου την αποκλειστική κυριότητα έχουν οι πα¬ 
ραπάνω συναινούσες στην μεταφορά του συντελεστή δόμησης Λορελάη 
Δούση και Μαρία Δούση όπως το βαρυνόμενο ακίνητο φαίνεται με στοι¬ 
χεία Α, Β, Γ, Δ, Ε, Ζ, Α στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 58318/1992 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. / 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 1.751,38 τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 0,6. 

δ. Δομήσιμες επιφάνειες που αντιστοιχούν σ’ αυτό: 1.751,38 επί 0,6 
= 1.050,38 τ.μ. 

ε. Δομημένη επιφάνεια: 710,04 τ.μ. (319,41 τ.μ. στο ισόγειο και 
390,63 τ.μ. στους ορόφους). 

στ. Μεταφερόμενες δομήσιμες επιφάνειες: 340,79 τ.μ. (από ισόγειο). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Λορελάης Δούση για εμβαδόν 340,79 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 4476 (4) 

Καθορισμός χρήσεων των καταστημάτων του ισογείου των περιμετρι¬ 
κών κτιρίων του κτιριακού συγκροτήματος του Αρσάκειου, της 

στοάς του «Ορφέα» και της νέας στοάς. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη το άρθρο 15 παρ. 4 του Ν. 1649/1986 (ΦΕΚ 
149), αποφασίζουμε: 

Άρθρο 1 

1. Στα καταστήματα του ισογείου των περιμετρικών κτιρίων του κτι- 
ριακού συγκροτήματος του Αρσάκειου, της στοάς του «Ορφέα» και της 
νέας υπό κατασκευή στοάς επιτρέπονται οι οριζόμενες στις επόμενες πα¬ 
ραγράφους χρήσεις. 

2. α. Στο ισόγειο των περιμετρικών κτιρίων με πρόσοψη εις την οδό 
Πανεπιστημίου επιτρέπονται βιβλιοπωλεία, εκδοτικοί οίκοι, αίθουσες 
τέχνης, υποκαταστήματα και γραφεία Τραπεζών, καταστήματα αγοράς 
και πωλήσεως γραμματοσήμων και νομισμάτων για συλλέκτες, γρα¬ 
φεία δημοσίων υπηρεσιών, ταχυδρομεία, τηλεγραφεία και φαρμα¬ 
κεία. 

β. Στα ισόγεια καταστήματα με πρόσοψη επί των οδών Αρσάκη, Πε- 
σματζόγλου επιτρέπονται πέραν των αναφερομένων στην παραπάνω 
παράγραφο και ανθοπωλεία καθώς και καταστήματα πωλήσεως οπτι¬ 
κών και φωτογραφικών ειδών. 

γ. Ειδικά στα ισόγεια καταστήματα με πρόσοψη επί της οδού Σταδίου 
επιτρέπεται πέραν των ανωτέρω δραστηριοτήτων και η πώληση ανδρι¬ 
κών ενδυμάτων υπό τον όρον ότι η έκθεση των εμπορευμάτων αυτών 
στις προθήκες θα είναι περιορισμένη ως προς τον αριθμό (2-3 τεμάχια) 
και ότι οι προθήκες αυτές θα είναι διακοσμημένες δια πινάκων ζωγραφι¬ 
κής αντιγράφων γλυπτών ή με άλλον τρόπο που θα συμβιβάζεται με τον 
θεσμό του Συμβουλίου της Επικράτειας. 

,3. Στη στοά του «Ορφέα», εκτός από τις χρήσεις της προηγουμένης 
παραγράφου, επιτρέπονται και φαρμακεία, κοσμηματοπωλεία, ωρολο- 
γοπεία, φωτογραφεία, ανθοπωλεία, παλαιοπωλεία (στα οποία πάντως 
δεν επιτρέπεται η διενέργεια δημοπρασιών), γραφεία ταξιδίων, πρατή¬ 
ρια ειδών ζαχαροπλαστικής, καταστήματα δίσκων μουσικής, φωτογρα¬ 
φικών και κινηματογραφικών ειδών, οπτικών ειδών, καλλυντικών, 
μουσικών οργάνων, ειδών κεραμεικής, αντικειμένων τέχνης, εκκλησια¬ 
στικών ειδών, σημαιών, λαβάρων και εμβλημάτων, ειδών λαϊκής τέ¬ 
χνης και γραφεία αρχιτεκτόνων ως και καταστήματα δερμάτινων ειδών 
και υποδημάτων. Διατηρείται το υπάρχον καφενείο «Ορφέας», με τη δυ¬ 
νατότητα τοποθέτησης τεσσάρων τραπέζιών, κατ’ ανώτατο όριο, των 
τεσσάρων καθισμάτων εντός της στοάς. 

Επίσης επιτρέπεται η λειτουργία του καφενείου που εμφαίνεται στα 
διαγράμματα που έχουν εγκριθεί με την 56968/6260/1988 (ΦΕΚ 
574 Δ') απόφαση του Υπουργού Περιβάλλοντος, Χωροταξίας και Δη¬ 
μοσίων Έργων, με δυνατότητα τοποθέτησης στο αίθριο τεσσάρων τρα¬ 
πέζιών, κατ’ ανώτατο όριο, των τεσσάρων καθισμάτων και ισάριθμων 
καλαίσθητων σκιάδων (ομπρελών με ξύλινο σκελετό και πανί σε από¬ 
χρωση του λευκού). Το καφενείο αυτό δεν επιτρέπεται να λειτουργεί 
μετά την 22.00' ώρα και έως την ανατολή του ήλιου. 

4. Στην υπό κατασκευή νέα στοά, εκτός από τις προβλεπόμενες στις 
δύο προηγούμενες παραγράφους χρήσεις, επιτρέπονται και χαρτοπω¬ 
λεία, γραφεία δακτυλογραφήσεων, μεταφράσεων και φωτοτυπικών ερ¬ 
γασιών, καταστήματα δερμάτινων ειδών, ιατρικών, οδοντιατρικών ερ¬ 
γαλείων και επιστημονικών οργάνων εν γένει, μηχανών και ειδών γρα¬ 
φείων ειδών ζωγραφικής και γραφικών τεχνών, ειδών καπνιστού, κρυ¬ 


στάλλινων ειδών και κορνιζοποιεία. 

Στη στοά αυτή θα μετεγκατασταθούν τα καταστήματα των οποίων οι 
προσάψει ευρίσκονται επί των οδών Πανεπιστημίου, Αρσάκη, Σταδίου, 
Πεσματζόγλου και των οποίων οι χρήσεις απαγορεύονται με την πα¬ 
ρούσα απόφαση, εφόσον το επιθυμούν οι μισθωτές και συμφωνεί σε αυτό 
και η Φιλεκπαιδευτική Εταιρεία. 

Στην περίπτωση αυτή δεν. καταβάλεται η προβλεπόμενη από την 
παρ. 13 του άρθρου 15 του Ν. 1649/86, αποζημίωση. 

Άρθρο 2 

Η μετεγκατάσταση του Συμβουλίου της Επικράτειας αρχίζει (ατά 
την υποβολή των αγωγών για την έξωση των μισθωτών των οποίων οι 
χρήσεις δεν είναι σύμφωνες με τα αναφερόμενα στο άρθρο 1 της παρού- 
σης. 

Άρθρο 3 

1. Τα καταστήματα δεν επιτρέπεται να έχουν εμφάνιση και λειτουρ¬ 
γία ασυμβίβαστη με τη λειτουργία του Συμβουλίου της Επικράτειας, 
ανωτάτου δικαστηρίου της χώρας. 

2. Απαγορεύεται η έκθεση κάθε είδους εμπορευμάτων εκτός του χώ¬ 
ρου των καταστημάτων καθώς και η χρήση μεγαφωνικών συσκευών ή 
άλλης πηγής πρόκλησης θορύβου ή εν γένει όχλησης. 

3. Ως προς την τοποθέτηση επιγραφών ή άλλων πρόσθετων στοι¬ 
χείων στην πρόσοψη των καταστημάτων, εφαρμόζονται οι διατάξεις του 
από 4.4/21.5.1984 (ΦΕΚ Δ - 314 Π.Δ/τος). 

Απαγορεύεται η αναγραφή στις προθήκες και γενικότερα στις προσό¬ 
ψεις των καταστημάτων επιγραφών δηλωτικών ομαδικής ή ευκαιρια¬ 
κής εκποίησης εμπορευμάτων (όπως «ΔΙΑΛΥΣΗ», «ΕΚΠΟΙΗΣΗ», 
«ΕΥΚΑΙΡΙΑ», «ΕΚΠΤΩΣΕΙΣ» κ.λπ.). 

Άρθρο 4 

1. Εάν διαπιστωθεί μεταβολή της χρήσης καταστήματος σε μη επι¬ 
τρεπόμενη χρήση ή εμφάνιση και λειτουργία του κατά παράβαση των 
διατάξεων των προηγουμένων άρθρων, επιβάλλεται με απόφαση της 
αρμόδιας Πολεοδομικής Υπηρεσίας ή άμεση συμμόρφωση προς τις δια¬ 
τάξεις αυτές. 

2. Εάν η άμεση συμμόρφωση δεν είναι δυνατή αλλά απαιτείται ορι¬ 
σμένος χρόνος, τάσσεται προθεσμία μιάς εβδομάδος για την αποκατά¬ 
σταση της επιτρεπόμενης χρήσης ή την άρση των οχλήσεων κ.λπ. και 
επιβάλλεται η ισόχρονη διακοπή της λειτουργίας του καταστήματος. 

3. Εάν δεν υπάρξει η προβλεπόμενη στις προηγούμενες παραγρά¬ 
φους συμμόρφωση, επιβάλλεται με απόφαση της αρμόδιας Πολεοδομι¬ 
κής Υπηρεσίας διακοπή της λειτουργίας του καταστήματος επί 30 ημέ¬ 
ρες και διατάσσεται η σφράγισή του. 

Σε περίπτωση υποτροπής επιβάλλεται η οριστική διακοπή της λει¬ 
τουργίας του καταστήματος και διατάσσεται επίσης η σφράγισή του. 
Ταυτόχρονα κινείται η διαδικασία αποβολής του μισθωτή από το μί¬ 
σθιο, σύμφωνα με τις διατάξεις των παραγράφων 5, 12 και 13 του άρ¬ 
θρου 15 του Ν. 1646/1986. 

Άρθρον 5 

Η ισχύς της αποφάσεως αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαϊου 1992 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


